new-education-policy-all-india-level-one-entrance-for-college-admission- News18 assam\nHome » photogallery » nation »মহাবিদ্যালয়ত নামভৰ্তিৰ বাবে সৰ্বভাৰতীয় পৰ্যায়ত হ'ব প্ৰৱেশিকা পৰীক্ষা, HSত নাথাকিব কলা, বিজ্ঞান, বাণিজ্য শাখা!\nমহাবিদ্যালয়ত নামভৰ্তিৰ বাবে সৰ্বভাৰতীয় পৰ্যায়ত হ'ব প্ৰৱেশিকা পৰীক্ষা, HSত নাথাকিব কলা, বিজ্ঞান, বাণিজ্য শাখা!\nআজি কেন্দ্ৰীয় কেবিনেটে অনুমোদন জনালে নতুন শিক্ষা নীতিক।\n। July 29, 2020, 20:41 IST\nআজি কেন্দ্ৰীয় কেবিনেটে অনুমোদন জনালে নতুন শিক্ষা নীতিক। যোৱা বছৰ ISROৰ প্ৰাক্তন মুৰব্বী কে কস্তুৰীৰংগন কমিটীয়ে ৰাষ্ট্ৰীয় শিক্ষা নীতিৰ খচৰা প্ৰস্তুত কৰি কেন্দ্ৰীয় চৰকাৰক জমা দিছিল।\nশিক্ষা নীতি অনুসৰি, শিক্ষা ব্যৱস্থাত মাতৃভাষা, আধুনিক ভাৰতীয় ভাষা, আঞ্চলিক ভাষা আৰু সংস্কৃত ভাষাক অধিক গুৰুত্ব আৰোপ কৰা হ'ব। সেই ভাষা সমূহ বিকাশৰ লগতে শিক্ষাদানৰ মাধ্যম হিচাপে পূৰ্বতকৈ অধিক মাত্ৰাত ব্যৱহাৰ হ'ব।\nএটা ৪ বছৰীয়া 'all inclusive inter disciplinary B. Ed course' আৰম্ভ কৰা হ'ব। স্নাতকৰ পাঠ্যক্ৰম সৰ্বমুঠ চাৰি বছৰৰ হ'ব । কিন্তু বিভিন্ন পৰ্যায়ত এই পাঠ্যক্ৰমৰ অন্ত পৰিব। অৰ্থাৎ multiple exit থাকিব। সেইদৰে MPhil ডিগ্ৰী বিশ্ববিদ্যালয় পদ্ধতিৰ পৰা কৰ্তন কৰা হৈছে।\nপঞ্চম শ্ৰেণী লৈকে ভাৰতীয় ভাষাত শিক্ষা দান আৰু তাৰ পাছত পঞ্চম শ্ৰেণীৰ পৰা অষ্টম শ্ৰেণী ইংৰাজী ঐচ্ছিক বিষয় হিচাপে থাকিব। GDP ৬ শতাংশ শিক্ষা খণ্ডত ব্যয় কৰা হ'ব।\nদেশৰ ৪৫,০০০ মহাবিদ্যালয়ক অধিক ক্ষমতা প্ৰদান কৰা হ'ব। মহাবিদ্যালয়ত নামভৰ্তিৰ কাৰণে গোটেই দেশতে এটাই entrance exam হ'ব।
